**3. A feladat a magyarországi Anjou-korhoz kapcsolódik.**

**Oldja meg a feladatokat a forrás és ismeretei segítségével!**

„Legkedvesebb ősünknek és elődünknek, András király úrnak előbb említett […]

oklevelét, a benne leírt minden szabadsággal együtt elfogadván, magunkévá tevén és

jóváhagyván kivéve egyedül ugyanazon kiváltságlevélből az előbb említett módon

kirekesztett egyetlen cikkelyt. […] Éppen ellenkezőleg: egyáltalán ne legyen joguk ezt

megtenni, hanem birtokaik a jog szerint és törvényesen, tisztán és egyszerűen, minden

ellentmondás nélkül legközelebbi atyafiaikra, nemzetségeikre háramoljanak.” (*I. Lajos*

*törvénye*)

**a) Melyik évben adták ki a forrásban említett (aláhúzással jelölt) oklevelet?** (0,5 pont)

………………….

**b) Nevezze meg szakkifejezéssel az idézett törvényben szereplő új szabályozást!**

(0,5 pont)

………………….

**c) Fogalmazza meg az I. Lajos által eltörölt, régebbi szabályozás lényegét!** (1 pont)

…………………………………………………………………………………………………..

Az I. Lajos által bevezetett új rendelkezés két lehetséges oka a köznemesi birtokállomány

védelme, illetve a királyi birtokállomány utánpótlásának biztosítása volt.

**Magyarázza meg, hogyan biztosította az új szabályozás ezt a két célt!** (Elemenként 1 pont.)

**d)** Az új szabályozás védte a köznemesi birtokállományt, mert ……………………….………

………………………………………………………………………………………………….

**e)** Az új szabályozás biztosította a királyi birtokállomány utánpótlását, mert …………………

………………………………………………………………………………………………….

**Megoldás**

**3. Nagy Lajos (Összesen 4 pont.)**

**a)** 1222 (0,5 pont)

**b)** ősiség (törvénye) *(Elfogadható még: háramlási jog.)* (0,5 pont)

**c)** A nemesi birtokot el lehetett idegeníteni / el lehetett ajándékozni / végrendeletben másra

lehetett hagyni. (*A válasz más megfogalmazásban is elfogadható.*) (1 pont)

**d)** … mert az mindig a köznemesi család / nemzetség birtokában maradt. / az nem szállhatott a

bárókra / az egyházra. (*A válasz más megfogalmazásban is elfogadható.*) (1 pont)

**e)** … a kihaló nemesi családok / nemzetségek birtokai a királyra szálltak. (*A válasz más*

*megfogalmazásban is elfogadható.*) (1 pont)